A Nairobi ghe boni ospedali, tra i meio de el continente: Kenyatta Hospital, Nairobi Hospital, Mater Hospital, Aga Khan Hospital e Karen Hospital. El centro sità l’è dominà da el Kenyatta International Conference Centre, e la so tore, costruio par ricordar el primo presidente del paexe. L’aeroporto se cata a sud, a 1661 m. Su el livel del mar, so i Kaputiei Plains – la spianata de i maasai kaputiei – e el xe el secondo aeroporto africano par el trafico, dopo quel de el Cairo. A nord se cata la zona de Gigiri – che saria Thighiri ne la lengoa kikuyu – dove ghe le Nasioni Unite. Quela de Gigiri xe la pi grande sede de l’ONU fora da New York. Le catedrali catolega – Holy Family Basilica – e anglicana – All Saints Church – xe en tel sentro de la sità. La sità gha anca de i parchi ben tegnui. Uhuru Park (Parco de la Libartà) xe rente al distreto governativo, el Nairobi Park l’è l’unico parco nasionale rente a ona sità in Africa.